صحت اور خاندانی بہبود کی وزارت
ڈاکٹر ہرش وردھن نے اترپردیش ، بہار،جھارکھنڈ اور مغربی بنگال میں کالازار کی صورت حال کا جائزہ لیا
‘‘بھارت سے کالا زاربیماری کے خاتمے کے لیے ایک آخری قدم اٹھانے کی ضرورت ہے’’
نئی دہلی،30 دسمبر2020۔ صحت اور خاندانی بہبود کے مرکزی وزیر ڈاکٹر ہرش وردھن نے آج اترپردیش، بہار،جھارکھنڈ اور مغربی بنگال میں کالا زار بیماری کی صورت حال کا جائزہ لینے کے لیے منعقدہ پروگرام کی صدارت کی۔
اس پروگرام میں بہار کےوزیر صحت جناب منگل پانڈے، مغربی بنگال کی صحت اور خاندانی بہبود کی وزیر محترمہ چندری ماں بھٹا چاریہ، اترپردیش کی میڈیکل،صحت، خاندانی بہبود،ماؤں اور بچوں کی بہبود کے وزیر جناب جے پرتاپ سنگھ اور جھارکھنڈ کے صحت، طبی تعلیم اور خاندانی بہبود کے وزیر جناب بناگپتا بھی موجود تھے۔
مرکزی وزیرصحت نے اپنی بات کاآغاز لوگوں کو یہ یاد دلاتے ہوئے کیا کہ حکومت ہند کالابازار بیماری کے خاتمے کے لیے پوری طرح عہد بستہ ہے۔انہوں نے کہا کہ ‘‘دنیا بھر میں ملیریا کے بعد کالازار لوگوں کو موت تک لے جانے والی دوسری سب بڑی مہلک بیماری ہے۔ اگر وقت رہتے ہوئے مریض کا علاج نہ کیا جائے تو اس سے 95 فیصد مریضوں کی موت ہوجاتی ہے۔ اس کے علاوہ جو مریض صحیح علاج ملنے سے ٹھیک ہوجاتے ہیں ان میں سے تقریبا 20 فیصد مریضوں کے جسم میں ‘پوسٹ کالازار ڈرمل لش مینیاسس’نامی جلد سے متعلق بیماری پیدا ہوجاتی ہے۔علاج کے باوجود بھی کئی مہینوں اور برسوں تک مریض کو پریشان کرتی ہے۔ایسے مریضوں کی جلد میں جو زخم ہوتے ہیں، ان میں کئی جان لیوا پیراسائٹ ہوسکتے ہیں، جس سے مریض ٹرانسمیشن کا اہم ذریعہ ہوسکتا ہے۔’’پروگرام کے دوران مرکزی وزیر کو اس بات سے واقف کرایا گیا کہ موجودہ وقت میں ملک کی چار ریاستوں بہار، جھارکھنڈ، اترپردیش اور مغربی بنگال کالازار بیماری سے سب سے زیادہ متاثرہ ریاستیں ہیں۔ وہیں دوسری طرف آسام،ہماچل پردیش، جموںوکشمیر،کیرالہ،سکم اور اتراکھنڈریاستوں میں بھی اس بیماری کے اکا دکا معاملے سامنے آئے ہیں۔
کالازار کے خاتمے کی سمت میں اٹھائے گئے اقدامات کے بارے میں اظہار خیال کرتے ہوئے انہوں نے کہا :
30 نومبر 2020 تک ، جھارکھنڈ کے 12 اور بہار کے 4 بلاکس میں فی 10ہزار آبادی پر کالا زار کا ایک سے زیادہ کیس کی اطلاع ملی ہے۔
بہار میں ، جو کالا زار سے سب سے زیادہ متاثر تھا ، وہاں سیوان سارن اضلاع کے 4 بلاکس کو چھوڑ کر  ، باقی تمام بلاکس میں کالا زار کو ختم کرنے کا ہدف حاصل کرلیا گیا ۔
جھارکھنڈ نے بھی اس معاملے میں کافی پیشرفت کی ہے۔وہاں بھی فی 10000 آبادی میں ایک سے زیادہ معاملوں والے بلاکوں کے ساتھ ساتھ کالازار پی کے ڈی ایل کے معاملات میں بھی بلاکس کی تعداد میں کمی واقع ہوئی ہے۔
اترپردیش اور مغربی بنگال نے کالا زار کو ختم کرنے کے اہداف حاصل کرلئے ہیں۔ اسے اپنی حیثیت برقرار رکھنے کے لئے زیادہ محتاط رہنے اور سخت محنت کرنے کی ضرورت ہے۔ انہیں مکمل طور سے کالازار سے پاک ریاست ہونے کا سرٹیفکیٹ تین سال کے آخر میں ملے گا۔
جن بلاکوں میں ابھی بھی فی 10 ہزار آبادی پر ایک سے زیادہ معاملے سامنے آرہے ہیں وہاں کےضلع مجسٹریٹوں اور ضلع/بلاک سطح پر کام کرنے والے افسران سے کالازار کی باقاعدگی سے جائزے کے لیے تھوڑا وقت نکالنے اور کالازار کے خاتمے کی سمت میں آرہی پریشانیوں سےنمٹنے کے لیے ضلع سطح پر کام کرنے والی ٹیم کی مدد کرنے کی اپیل کرتے ہوئے ڈاکٹر ہرش وردھن نے کہا کہ اس سمت میں ایسے واضح سرگرمیوں اورذمہ داریوں والے ایک معیاری نقطہ نظر کو اپنانے کی ضرورت ہے جس سے آسانی کے ساتھ اشاروں کی بنیاد پر اس کی نگرانی کی جاسکے۔ کالازار سماج کے نچلے سماجی اور اقتصادی سطح پر رہنے والے ان لوگوں کو زیادہ متاثرکرتا ہے جن کے گھروں میں بیماریوں سے بچنے کے لیے کسی جراثیم کش یا دوا کا چھڑکاؤ تک نہیں کیاجاتا۔ان میں زیادہ تروہ لوگ ہیں جن کے پاس اپنی خود کی زمین نہیں ہے جس وجہ سے وہ پکے مکان کے لیے درخواست نہیں دے پاتے۔
اس بیماری کے خاتمے کے ہدف کو حاصل کرنے کے لیے انہوں نے درج ذیل سرگرمیوں کی اہمیت پر روشنی ڈالی:
دور دراز علاقوں میں رہنے والے "غریب ترین" یا محروم لوگوں کے لئےایک ایکشن پلان تیار کرنا۔
معاشرتی سطح پر زیادہ فائدہ حاصل کرنے کے مقصد سے پوشن مہم کے تحت کالا زار خاتمہ پروگرام کا فائدہ اٹھانا ۔
پردھان منتری آواس یوجنا -گرامین جیسے فلیگ شپ پروگرام کے ذریعے ان لوگوں کو رہائش کے بہتر مواقع فراہم کرنا ۔وزیر نے کہا کہ جھارکھنڈ میں اس سمت میں بہت ترقی ہوئی ہے۔
ریاستی سطح پر جاری ہاؤسنگ اسکیموں کے تحت ان لوگوں کو رہائش کے بہتر مواقع فراہم کرنا۔ ریاست جھارکھنڈ نے برسا منڈا آواس یوجنا اور بھیم راؤ امبیڈکر آواس یوجنا کے تحت اس سمت میں قابل ستائش کام کیا ہے۔
دیہی ورکنگ ڈاکٹروں کی بڑھتی ہوئی شرکت ، جو عام طور پر مریضوں کے لئے ریفرل ، مانیٹرنگ اور آئی ای سی کی طرف علاج کا پہلا مقام ہوتا ہے۔
شعبہ دیہی ترقی کے ساتھ کوآرڈینیشن اور بیداری ، کمیونٹی وابستگی ، ماحولیاتی انتظام اور سماجی بااختیار بنانے کے لئے پنچایتی راج نظام کی وابستگی کو بڑھانا۔
طویل مدت تک بخار ،متعلقہ علامات اور تشخیص اور علاج کے لئے آسان اور مفت رسائی ، آئی ٹی این / ایل ایل این کا مناسب استعمال اور معاوضہ / مراعات کے لئے آئی ای سی کے پیغامات پر خصوصی توجہ دینا۔
ڈاکٹر ہرش وردھن نے اس بیماری پر قابو پانے کے ممکنہ حل پر تفصیل سے بتایا۔ جیسے لوگوں کو آگاہ کرنا اور ان کو حساس بنانا ، انسانی وسائل کی مناسب تربیت ، وزیر اعظم مودی کے خواب 'ہاؤسنگ فار آل' اسکیم کو تیزی سے 2022 تک مکمل کرنا ۔
آنکھوں میں پریشانی پیدا کرنے والےپی کے ڈی ایل معاملوں پر خصوصی دھیان دینے کے ساتھ کالازار اور پی کے ڈی ایل کے معاملات پر خصوصی توجہ کے ساتھ پی کے ڈی ایل کیسز ، ضلع سطح پر کالا زار / ایچ آئی وی کیسوں کا ادارہ جاتی انتظام وغیرہ اس میں شامل ہیں۔
ہندوستان میں ورلڈ ہیلتھ آرگنائزیشن کے نمائندے ، ڈاکٹر روڈیریکو آرفن نے بھی اپنی موجودگی کا اندراج کر کے اس تقریب کو رونق بخشی ۔
اس پروگرام میں محترمہ ریکھا شکلا ، جوائنٹ سکریٹری  اور دیگر سینئر وزرائے صحت موجود تھے۔ علاوہ ازیں مختلف ریاستوں اور مرکزی علاقوں میں خدمات انجام دینے والے سینئر افسران بھی ڈیجیٹل میڈیم کے ذریعے پروگرام میں شامل ہوئے۔